Alavuden helluntaiseurakunta

Alavuden helluntaiseurakunta on Alavudella toimiva seurakunta. Se on perustettu vuonna 1933 ja se kuuluu jäsenseurakuntana Suomen Helluntaikirkkoon. Seurakunta on rekisteröity 4. heinäkuuta 2003. Seurakunnan toimintamuotoina ovat jumalanpalvelusten lisäksi muun muassa lapsi- ja nuorisotyö, lähetystyö, ruokajako, kuorot ja lauluryhmät sekä radiotyö. Seurakunnassa oli 150 jäsentä vuonna 2021. Helluntaiseurakunta on järjestänyt vuosikymmenien ajan lapsi- ja perheleirejä. Useasti leiripaikkana on ollut Vetämäjärven leirikeskus. Seurakunta on pitänyt leirejä myös Töysän Hakojärvellä sijaitsevassa Isosaaressa. Historia Helluntaiherätys saapui Alavudelle 1900-luvun alkupuolella. Vuoden 1930 tienoilla Rantatöysässä alkoi herätys, joka jakautui kahtia vuonna 1933. Osa liittyi helluntailiikkeeseen ja osa vapaakirkkoon. Helluntaiherätykseen kuuluneet perustivat vuonna 1933 Sydänmaalle Betel-seurakunnan. Helluntaiherätys lisäsi kannatustaan erityisesti 1960-luvulla. Tuohon aikaan helluntaiherätys oli leimaa-antava erityisesti Rantatöysän ja asemanseudun uskonnolliselle elämälle, minkä lisäksi Sydänmaa kuului helluntailaisten vahvaan tukialueeseen. Seurakunnan johtajat Listaa täydennettävä Jorma Juntunen (2001-2004) vs. Rauno Haapala (2005) Onni Haapala (2006–2011) Mika Rantanen (2012-2020) Jimmy Huhtala (2021→2024) Katso myös Helluntaiherätys Suomessa Suomen Helluntaikirkko Alavuden seurakunta Alavuden baptistilähetys Lähteet Uskonnot Suomessa - Alavuden helluntaiseurakunta (Arkistoitu – Internet Archive) Viitteet Aiheesta muualla Alavuden Helluntaiseurakunta